NASTA PILDIRAAMAT
Tere.
Tore, et vaatad jälle meie saadet!
Täna räägime veel Jeesusest, on nii?
Siin on küngas või mäekülg, kus on üks suur kivi.
Jeesusele meeldis istuda vahel ka jahedas puuvilus.
Iisraeli suvi väga kuum ja põuane.
Kuhu iganes Jeesus läks, sinna järgnesid talle ka jüngrid.
Kui nad kõik ei olnud alati kaasas, siis vähemalt oli osa neist.
Nad tahtsid ikka kuulda,
millest Jeesus räägib ja mida põnevat täna juhtub.
Jeesuse seltsis ei hakanud mitte kunagi igav.
Polnud sel ajal igav ega pole ka tänapäeval.
Alati kui Jeesus maha istus või kuhugi seisma jäi,
et jutustada Jumalast ja õpetada kõiksugu tarkust,
kogunes sinna hulk rahvast.
Siin on see rahvahulk.
Mine, Nasta, vaata, mis seal on.
Siin ees on rahvahulk. Nende pead paistavad.
Seal on mehi ja naisi, nooremaid ja vanemaid.
Kindlasti oli seal kuulamas ka väikeseid poisse ja tüdrukuid.
Jeesuse õpetuses oli imeline vägi ja tarkus,
mis tõi inimesi kokku.
Alati jäädi hoolega kuulama, millest Jeesus rääkis.
Kord, kui Jeesus oli taas õpetamas ja jutustamas,
kuulas rahva hulgas ka üks väike poiss.
Piibel sellest ei räägi, kuid kindlasti oli seal mõni poisike.
See poiss kuulas hoolega Jeesuse õpetust sellest,
kuidas peaksime oma kaaslastega käituma.
Piiblis kasutatakse sõna "ligimene", tähenduses sõber, kaaslane või tuttav.
See poiss oli just oma kaaslastega riidu läinud.
Üks poiss oli teda kiusanud ja midagi halba talle teinud.
See poiss oli tulnud vaatama, mis seal mäel toimub.
Tal oli tige meel.
Näeme, et tal on suunurgad allapoole.
Poiss mõtles, et millest see Jeesus küll räägib.
Jeesus rääkis sellest,
kui keegi on sulle halba teinud, pead sa sellele andeks andma
ja palvetama tema eest, kes on sulle halba teinud.
Poiss mõtles: "No mina küll ei anna andeks!
Kuidas ma seda teen? Ta on nii vastik."
Kuid Jeesus jätkas ja ütles:
"Mida tahad, et sulle tehakse, seda tee ka teistele."
Poiss oli imestunud ja mõtles, kas Jeesuse sõnadel oli mingi iva sees?
Mida kauem poiss Jeesust kuulas,
seda enam ta mõistis, et Jeesusel on siiski õigus.
"Lähen õige ja lepin selle poisiga ära," mõtles poiss.
"Ma õnnistan teda ja kasvõi palvetan ta eest."
Tasapisi muutus poisi meel rõõmsamaks.
Isegi naeratus ilmus näole.
Ta jäi veel kuulama, millest Jeesus õpetas.
Rahva seas oli ka väike tüdruk,
kes oli pisut häbelik ja piilus puu tagant.
Ta mõtles, et Jeesus ei märka teda.
Tüdruk jälgis hoolega, kuid arglikult.
Ta oli pärit vaesest perest ja oli paljude asjade pärast murelik.
Kust saada uus kleit, kui vana on auguliseks kulunud?
Kust me pere täna süüa saab?
Kas emal jätkub jõudu, kui on jälle uus beebi sündinud?
Kuidas ema jaksab? Tüdruk muretses asjata liiga palju.
Kuid temagi jäi kuulama Jeesuse õpetust.
Just siis ütles Jeesus kõigile, ka väikesele tüdrukule:
"Ärge muretsege.
Te ei pea millegipärast muretsema, sest Taevane Isa hoolitseb teie eest.
Ei pea muretsema, mida selga panna või süüa.
Kõik mured võib tuua Taevase Isa ette ja Tema aitab."
Tüdruk kuulas ja mõtles, kas see kõik on tõesti tõsi?
Kas ma ei pea enam muretsema ja võin paluda, et Taevane Isa aitaks?
Tüdruk polnud selles kindel, kuid jäi siiski sinna puu taha kuulama.
Jeesus jätkas juttu: "Vaadake linde taeva all!"
Võib olla mõni linnuke istus Jeesuse käelegi?
Seda ma ei tea, sest Piibel sellest ei räägi.
Kuid Piibel räägib lindudest ja ütleb, et jälgiksime linde.
Jumal on loonud iga linnukese.
Jeesus ütles: "Vaadake neid.
Nad laulavad rõõmsalt ja lendavad oksalt oksale.
Nad ei muretse homse päeva pärast,
kuigi neil pole korralikku peavarju ega riideid nagu meil, inimestel.
Nad ehitavad oma pesa oksale ning laulavad rõõmsalt.
Nad ülistavad oma linnulauluga Jumalat.
Jumal on loonud linnud ülistama oma lauluga Loojat."
Kui väike tüdruk vaatas linnukest seal,
mõistis ta, et Jeesus räägib tõtt.
Ega minagi pea muretsema, kui sellel linnulgi pole muret.
Jumal hoolib neist lindudest.
Jeesus rääkis, et Jumal hoolib veel palju enam inimestest.
Ka tüdruku meel läks hulga rõõmsamaks,
täpselt nagu juhtus ka poisiga.
Tüdruk läks Jeesuse juurest koju ja ei muretsenud enam.
Palvetades viis ta kõik oma mured Jeesuse ja Taevase Isa ette.
Jumal hoolitses ka selle väikese tüdruku eest.
Jeesus rääkis veel palju väga tähtsatest asjadest.
Kui me, inimesed, oskaksime elada nii nagu Jeesus õpetas,
siis oleksime sama rõõmsad nagu see tüdruk ja poiss.
Palvetame ikka nende eest, kes meie vastu on kurjad.
Peame ikka meeles, et ei pea muretsema millegi pärast.
Näeme järgmises saates. Räägin sulle taas Jeesusest.
Tšau!
Tõlge: Mare Peterson